b'\n_START_ARTICLE_\nCurietemperaturen\n_START_PARAGRAPH_\nCurietemperaturen (ogs\xc3\xa5 kaldet Curiepunktet, og i fysik ofte betegnet TC) betegner den kritiske temperatur hvor et givet metal mister dets permanente magnetisme, og erstattes af induceret magnetisme. Curietemperaturen afh\xc3\xa6nger af hvilket metal der er tale om. Det kritiske punkt er opkaldt efter den franske fysiker Pierre Curie._NEWLINE_Over Curietemperaturen mister et ferromagnetisk stof sine ferromagnetiske egenskaber og g\xc3\xa5r over til at blive paramagnetisk. Tilstands\xc3\xa6ndringen er et eksempel p\xc3\xa5 en faseovergang._NEWLINE_Begrebet anvendes ogs\xc3\xa5 om temperaturen, hvor et piezoelektrisk materiale mister sine piezoelektriske egenskaber, og hvor et ferroelektrisk materiale mister sine ferroelektriske egenskaber._NEWLINE_Som et eksempel er Curietemperaturen for jern omtrent 770\xc2\xb0C \xe2\x89\x88 1043\xc2\xa0K.'